NACIONALINĖS MOKĖJIMO AGENTŪROS
PRIE ŽEMĖS ŪKIO MINISTERIJOS
DIREKTORIUS

ĮSAKYMAS

DĖL MOKĖJIMO PRAŠYMŲ PAGAL LIETUVOS KAIMO PLĖTROS 2007–2013 METŲ PROGRAMOS PRIEMONĘ „PUSIAU NATŪRINIS ŪKININKAVIMAS“ PATEIKIMO TERMINO NUSTATYMO

2015 m. sausio 29 d. Nr. BR1-21

Vilnius

Vadovaudamasis Lietuvos kaimo plėtros 2007–2013 metų programos priemonės „Pusiau natūrinis ūkininkavimas“ įgyvendinimo taisyklių, patvirtintų Lietuvos Respublikos žemės ūkio ministro 2008 m. sausio 31 d. įsakymu Nr. 3D-54 „Dėl Lietuvos kaimo plėtros 2007–2013 metų programos priemonės „Pusiau natūrinis ūkininkavimas“ įgyvendinimo taisyklių patvirtinimo“, 79 punktu,

n u s t a t a u mokėjimo prašymų (kartu su pagrindžiančių dokumentų originalais bei kopijomis (arba notaro patvirtintais nuorašais), buhalterinės apskaitos dokumentais (už atsiskaitomus paramos teikimo metus) ir investicijų įgyvendinimą pagrindžiančiais dokumentais) pagal 2010 m. ir 2012 m. pateiktas paraiškas pagal Lietuvos kaimo plėtros 2007–2013 metų programos priemonę „Pusiau natūrinis ūkininkavimas“ pateikimo terminą – iki 2015 m. gegužės 29 d.

Direktorius	Erikas Bėrontas